**ΑΠΟΣΠΑΣΜΑ**

# Από το πρακτικό της αριθμ. 37ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **394**

**Κατάρτιση όρων διακήρυξης για την εκμίσθωση του Σχολικού Κυλικείου του 2ου ΓΕΛ Λιβαδειάς.**

Στη Λιβαδειά σήμερα 30η Οκτωβρίου 2024 ημέρα Τετάρτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 21643/25-10-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 7 (επτά) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος

 2. Τουμαράς Βασίλειος

 3. Αγνιάδης Παναγιώτης

 4. Καλλιαντάσης Χρήστος

 5. Τόλιας Δημήτριος (αν/κό μέλος κ. Παπαβασιλείου Αικατερίνης)

 6. Μίχας Δημήτριος (αποχώρησε στη διάρκεια του 1ου Θ.Η.Δ.)

 7.Ταγκαλέγκας Ιωάννης (αποχώρησε στη διάρκεια του 1ου Θ.Η.Δ.)

 Ο Πρόεδρος της Δημοτικής Επιτροπής εισηγούμενος το 5ο θέμα της ημερήσιας διάταξης έθεσε υπόψη των μελών το υπ΄ αριθμ. πρωτ. 21507/24-10-2024 έγγραφο του Τμ. Εσόδων & Περιουσίας του Δήμου Λεβαδέων στο οποίο αναφέρονται:

*Σύντομο ιστορικό:*

*Το γεγονός ότι από την 30ή.6.2024 οι αρμοδιότητες των Ν.Π.Δ.Δ. «Σχολικές Επιτροπές» της παρ. 2 του άρθρου 103 του Ν.3852/2010 (Α’ 87) ασκούνται από τον οικείο δήμο σύμφωνα με το άρθρο 28 του Ν.5056/2023, το αρμόδιο όργανο το οποίο θα αναλάβει τις αρμοδιότητες της Σχολικής Επιτροπής στη διαδικασία εκμίσθωσης των σχολικών κυλικείων, είναι η Δημοτική Επιτροπή, όπως προκύπτει και από τις διατάξεις της περίπτ.στ’ της*[*παρ.1 του άρθρου 72 του ν.3852/10*](https://dimosnet.gr/blog/laws/%CE%B1%CF%81%CE%B8%CF%81%CE%BF-72-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE-%CE%B5%CF%80%CE%B9%CF%84%CF%81%CE%BF%CF%80%CE%AE-%CE%B1%CF%81%CE%BC%CE%BF%CE%B4%CE%B9%CF%8C%CF%84/)*, σύμφωνα με τις οποίες, η Δημοτική Επιτροπή αποφασίζει για την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών.*

*Μέχρι και την κατάργηση τους εφαρμοζόταν η αρ. 64321/Δ4/16 -05 -2008 (ΦΕΚ1003/30-05-2008 τεύχος Β') Κ.Υ.Α. των Υπουργών Εσωτερικών και ΥΠΕΠΘ Περί: «Λειτουργίας κυλικείων δημόσιων σχολείων» όπως τροποποιήθηκε με την ΚΥΑ Φ2/1553/129578/Δ1/04-08-2016 (ΦΕΚ 2646Β/25-08-2016),όπως τροποποιήθηκε με την ΚΥΑ 45243/ΓΔ4 (ΦΕΚ 2607/21-04-2023), όπου όριζε τη διαδικασία διενέργειας διαγωνισμού από τη Σχολική Επιτροπή της λειτουργίας και εκμετάλλευσης των κυλικείων των δημοσίων σχολείων Α/θμιας και Β/θμιας Εκπαίδευσης.*

*Οπότε μέχρι και την έκδοση της τροποποίησης της ΚΥΑ, το αρμόδιο όργανο το οποίο θα αναλάβει τις αρμοδιότητες της Σχολικής Επιτροπής στη διαδικασία εκμίσθωσης των σχολικών κυλικείων, είναι η Δημοτική Επιτροπή.*

*Στη συνέχεια όσον αφορά το σχολικό κυλικείο του 2ου ΓΕΛ Λιβαδειάς το οποίο είχε μισθωθεί σε ιδιώτη για εννέα (9) έτη από 02/07/2019 έως 30/06/2028 και έκανε αίτηση-παραίτησης λόγω συνταξιοδότησης στις 28/05/2024 έγιναν τα παρακάτω:*

*Με την υπ’ αριθμ. 71/2024 απόφαση του Συμβουλίου της Τοπικής Κοινότητας Λιβαδειάς, στα όρια του οποίου βρίσκεται το Σχολικό Κυλικείο του 2ου ΓΕΛ Λιβαδειάς, σύμφωνα με το άρθρο 129 παρ. 1β vi του ΔΚΚ, γνωμοδότησε ομόφωνα, υπέρ της εκμίσθωσης του Σχολικού Κυλικείου του 2ου ΓΕΛ Λιβαδειάς. Αφού σύμφωνα με τις διατάξεις του άρθρου 84 παρ. 2 εδάφιο β’ του Ν.4555/2018 (ΦΕΚ 133/τ.Α’/19-7-18) «Αρμοδιότητες συμβουλίου Κοινότητας άνω των τριακοσίων (300) κατοίκων διατυπώνει επίσης γνώμη στα αρμόδια όργανα για την αξιοποίηση των ακινήτων του Δήμου, που βρίσκονται στην Κοινότητα, την κάθε μορφής εκμίσθωση ή παραχώρηση εκτάσεων εντός των ορίων αυτής, καθώς και την εκποίηση, εκμίσθωση, δωρεάν παραχώρηση χρήσης, ανταλλαγή και δωρεά περιουσιακών εν γένει στοιχείων του δήμου που βρίσκονται στα όρια της Κοινότητας».*

*Με την υπ’ αριθμ. 195/2024 απόφαση του Δημοτικού Συμβουλίου Λιβαδειάς, γνωμοδότησε ομόφωνα, υπέρ της εκμίσθωσης του Σχολικού Κυλικείου του 2ου ΓΕΛ Λιβαδειάς .*

*Σύμφωνα με το άρθρο 1 του ΠΔ 270/81 οι δημοπρασίες για την εκποίηση ή εκμίσθωση πραγμάτων των δήμων διεξάγονται από Επιτροπή, αποτελούμενη για τους Δήμους, από το Δήμαρχο, ως Πρόεδρο της Επιτροπής και από δύο (2) δημοτικούς συμβούλους, με βάση την υπ’ αριθμ. 18/2024 απόφαση Δημοτικού Συμβουλίου.*

*Προτείνεται η εκ νέου εκμίσθωση του παραπάνω ακινήτου, με τη διενέργεια πλειοδοτικής δημοπρασίας, κατά τις διαδικασίες που ορίζει το ΠΔ 270/81 .*

*Κατόπιν των ανωτέρω και λαμβάνοντας υπόψη:*

1. *Το άρθρο 72 του Ν.3852/2010 όπως αυτό αντικαταστάθηκε με την παρ.1 του άρθρου 40 του Ν.4735/2020 (ΦΕΚ 197/12-10-2020 τ.Α΄) και με το άρθρο 31 Ν.5013/2023 (ΦΕΚ Α 12-19.1.2023).*
2. *Όπου οικονομική επιτροπή εφεξής νοείται η δημοτική επιτροπή, η οποία ασκεί τις
αρμοδιότητες αυτές (άρθρο 74Α παρ.1 ν.3852/10, όπως προστέθηκε από το άρθρο 9
του ν.5056/23) (ΥΠ.ΕΣ. εγκ.1237/94548/06.11.2023).*
3. *Το άρθρο 28 του Ν.5056/2023 όπου από την 30ή.6.2024 οι αρμοδιότητες των Ν.Π.Δ.Δ. «Σχολικές Επιτροπές» της παρ. 2 του άρθρου 103 του Ν.3852/2010 (Α’ 87) ασκούνται από τον οικείο δήμο.*
4. *Το άρθρο 192 παρ. 1 του Ν.3463/2006.*
5. *Τις διατάξεις του Π.Δ/τος 270/81.*
6. *Τις 26168/Δ4/28-2-2008, 41402/Δ4/3-4-2008 και 44781/4/2008 εγκυκλίους του ΥΠΕΠΘ με θέμα: «Προκήρυξη διεξαγωγής διαγωνισμού για την εκμίσθωση σχολικών κυλικείων»*
7. *Τις διατάξεις της Αρ. 64321/Δ4/16 -05 -2008 (ΦΕΚ1003/30-05-2008 τεύχος Β') Κ.Υ.Α. των Υπουργών Εσωτερικών και ΥΠΕΠΘ Περί: «Λειτουργίας κυλικείων δημόσιων σχολείων» όπως τροποποιήθηκε με την ΚΥΑ Φ2/1553/129578/Δ1/04-08-2016 (ΦΕΚ 2646Β/25-08-2016),όπως τροποποιήθηκε με την ΚΥΑ 45243/ΓΔ4 (ΦΕΚ 2607/21-04-2023).*
8. *Τις διατάξεις του άρθρου 9 Ν.5056/2023 με την προσθήκη του άρθρου 74α παρ. 1 του Ν.3852/2010, σύμφωνα με την οποία : «η δημοτική επιτροπή αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημοσίους υπαλλήλους».*
9. *Την υπ’ αριθμ. 71/2024 απόφαση του Συμβουλίου της Τοπικής Κοινότητας Λιβαδειάς.*
10. *Την υπ’ αριθμ. 195/2024 απόφαση του Δημοτικού Συμβουλίου Λιβαδειάς*
11. *Την ανάγκη εξυπηρέτησης των μαθητών καθώς επίσης και την ομαλή λειτουργία του σχολείου.*

***Καλείται η Δημοτική Επιτροπή***

***Α)*** *Να καθορίσει τους όρους διακήρυξης της εν λόγω πλειοδοτικής δημοπρασίας για την εκμίσθωση του Σχολικού Κυλικείου του 2ου ΓΕΛ Λιβαδειάς .*

Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την υπ’ αριθμ. 71/2024 απόφαση του Συμβουλίου της Τοπικής Κοινότητας Λιβαδειάς

- Την υπ’ αριθμ. 195/2024 απόφαση του Δημοτικού Συμβουλίου Λιβαδειάς

- Το άρθρο 28 του Ν.5056/2023 όπου από την 30ή.6.2024 οι αρμοδιότητες των Ν.Π.Δ.Δ. «Σχολικές Επιτροπές» της παρ. 2 του άρθρου 103 του Ν.3852/2010 (Α’ 87) ασκούνται από τον οικείο δήμο.

- Το με αριθ. πρωτ. 21507/24-10-2024 έγγραφο του Τμ. Εσόδων & Περιουσίας του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 Καταρτίζει τους όρους διακήρυξης της πλειοδοτικής δημοπρασίας για την εκμίσθωση του Σχολικού Κυλικείου του 2ου ΓΕΛ Λιβαδειάς ως παρακάτω:

 **Άρθρο 1**

 **Τόπος , ημέρα και ώρα διεξαγωγής της δημοπρασίας.**

Ο διαγωνισμός και η αποσφράγιση των προσφορών θα γίνει στο Δημαρχείο (Πλ. Λ. Κατσώνη Λιβαδειάς, την **13- 11- 2024** και **ώρα 12:00 π.μ.** δημόσια, ενώπιον της επιτροπής διενέργειας του διαγωνισμού.

 Όσοι θα παρευρίσκονται στη διαδικασία αποσφράγισης των προσφορών, λαμβάνουν γνώση όλων των στοιχείων και των προσφορών όσων συμμετέχουν στο διαγωνισμό.

 Προσφορές που υποβάλλονται στην Επι­τροπή μετά την έναρξη της διαδικασίας αποσφράγισης δεν αποσφραγίζονται, αλλά παραδίδονται στους ενδιαφε­ρόμενους ως εκπρόθεσμες.

**Αντιπροσφορές δεν γίνονται δεκτές και σε περίπτωση υποβολής τους απορρί­πτονται ως απαράδεκτες.**

 **΄Αρθρο 2**

 **Διάρκεια μίσθωσης**

Η διάρκεια μίσθωσης ισχύει για εννέα χρόνια (9) αρχίζει από την ημέρα υπογραφής της και λήγει

30-06-2033 χωρίς περαιτέρω παράταση.

 **Άρθρο 3**

 **Καταβολή μισθώματος**

 Η ετήσια καταβολή του μισθώματος θα γίνεται στο Ταμείο του Δήμου σε τρεις (3) δόσεις. Η πρώτη δόση στις 30 Νοεμβρίου, η δεύτερη στις 28 Φεβρουαρίου και η τρίτη στις 31 Μαΐου. Το ύψος των δόσεων θα διαμορφώνεται σύμφωνα με τον τύπο:

|  |
| --- |
| **υ = 1/189 · α · β · γ** |

Όπου:

 **υ** είναι το ύψος των δόσεων,

 **189** οι εργάσιμες ημέρες του έτους,

 **α** είναι η προσφορά,

 **β** είναι ο αριθμός των φοιτώντων μαθητών στις ημερομηνίες που καταβάλλονται οι δόσεις,

 **γ** είναι οι εργάσιμες ημέρες λειτουργίας του σχολείου με αντίστοιχη φοίτηση μαθητών για την περίοδο που καλύπτει η δόση.

 Ο αριθμός των φοιτώντων μαθητών (β) και οι εργάσιμες ημέρες για την περίοδο που καλύπτει η δόση (γ) βεβαιώνονται κάθε φορά από το Διευθυντή του Σχολείου. Στον αριθμό αυτό προστίθεται και ο αριθμός των σπουδαστών άλλων σχολικών μονάδων στην περίπτωση που θα συστεγαστούν και θα εξυπηρετούνται από το κυλικείο.

 Οι ημέρες και ώρες λειτουργίας του κυλικείου ταυτίζονται με αυτές της λειτουργίας (τακτικής και έκτακτης) της Σχολικής Μονάδας και θεωρούνται **189 εργάσιμες ημέρες**. **Το χαρτόσημο μισθώματος θα βαρύνει τον μισθωτή.**

 **Άρθρο 4**

  **Τρόπος επιλογής μισθωτή και ανάθεσης εκμετάλλευσης του κυλικείου**

 Λαμβάνονται υπόψη τα παρακάτω:

 **α)** Η τιμή της προσφοράς,

 **β)** την προϋπηρεσία σε μίσθωση σχολικού κυλικείου,

 **γ)** Η πολυτεκνική ιδιότητα του ιδίου ή και προερχόμενου από πολυτεκνική

 οικογένεια.

  **δ)** την μονογονεική ιδιότητα

 **ε)** την πιστοποίηση του ΕΦΕΤ, την πιστοποίηση είτε μέσω του ΕΟΠΠΕΠ

 είτε μέσω εναλλακτικών σχημάτων (ΕΣΥΔ)

 *Η μοριοδότηση στις περ. α, β, γ, δ, ε γίνεται ως εξής:*

**I.** Όση είναι η προσφορά τόσα θα είναι και τα μόρια, δηλαδή, για κάθε μονάδα (ευρώ) προσφοράς υπολογίζεται ένα (01) μόριο.

**II.** Για κάθε χρόνο προϋπηρεσίας σε εκμίσθωση σχολικού κυλικείου υπολογίζεται ένα (01) μόριο. Το σύνολο των μορίων λόγω προϋπηρεσίας δεν μπορεί να υπερβαίνει τα εννέα (09) μόρια.

**III.** Για την πολυτεκνική ιδιότητα υπολογίζονται μόρια ως ακολούθως:
- Πολύτεκνος υποψήφιος εκμεταλλευτής κυλικείου: πέντε (05) μόρια.
- Υποψήφιος εκμεταλλευτής κυλικείου προερχόμενος από πολυτεκνική οικογένεια: τρία (03) μόρια.

**IV.** Μονογονεϊκή ιδιότητα: τέσσερα (04) μόρια.

**V.** Πιστοποιημένος από τον ΕΦΕΤ υποψήφιος εκμεταλλευτής κυλικείου: επιπλέον ένα (01) μόριο.

**VΙ.** Πιστοποιημένος είτε μέσω ΕΟΠΠΕΠ είτε μέσω εναλλακτικών σχημάτων (ΕΣΥΔ): δεκαπέντε (15) μόρια.»

*Η Επιτροπή τους ζητάει να προσκομίσουν την επόμενη εργάσιμη ημέρα νέα έγγραφη προσφορά. Η διαδικασία αυτή μπορεί να επαναλαμβάνεται κάθε επόμενη εργάσιμη ημέρα μέχρι να υπάρξει ένας με τον υψηλότερο αριθμό μορίων.*

 **Άρθρο 5**

 **Δικαίωμα συμμετοχής**

 Δεν γίνονται δεκτοί στον διαγωνισμό:

**α)** Όσοι απασχολούνται στο δημόσιο ή σε Ν.Π.Δ.Δ. με οποιαδήποτε εργασιακή σχέση.

**β)** Συνταξιούχοι.

**γ)** Όσοι έχουν κώλυμα διορισμού στο Δημόσιο σύμφωνα με τα άρθρα 4, (παρ. 1, 2, 3 και 4), 5, 7, 8 και 9 του ν. 3528/2007 (Α’ 26).

**δ)** Όσοι είναι ανάδοχοι εκμετάλλευσης άλλου κυλικείου Δημόσιου ή Ιδιωτικού Σχολείου. Κατ’ εξαίρεση, γίνονται δεκτοί στον διαγωνισμό ανάδοχοι εκμετάλλευσης κυλικείου Δημοσίου ή Ιδιωτικού Σχολείου στην ακόλουθη περίπτωση: εφόσον εκμεταλλεύονται σχολικό κυλικείο, η σύμβαση μίσθωσης του οποίου λήγει πριν από την αναμενόμενη κατά την παρ. 4 έναρξη ισχύος της σύμβασης του εν λόγω διαγωνισμού».

Ο αριθμός μαθητών στο **2ο ΓΕΛ Λιβαδειάς** ανέρχεται στους  **224 μαθητές** και δεν πραγματοποιείται διανομή σχολικών γευμάτων ή οποιουδήποτε άλλου τροφίμου ή ποτού στο πλαίσιο κάθε είδους προγράμματος ή δράσεων του Ελληνικού Κράτους ή της Ε.Ε. καθόσον επηρεάζεται ο ανταγωνισμός και τελικά το τίμημα.

 **Άρθρο 6**

 **Δικαιολογητικά συμμετοχής**

α) Έγγραφη **αίτηση** με πλήρη στοιχεία για τη συμμετοχή του στο διαγωνισμό.

 β) Έγγραφη **οικονομική προσφορά** που εμπεριέχει το προσφερόμενο ποσό σε ευρώ ετησίως για κάθε μαθητή, η οποία θα τοποθετείται σε ξεχωριστό από τα άλλα δικαιολογητικά κλειστό αδιαφανή φάκελο.

***Το ελάχιστο ποσό προσφοράς από τους ενδιαφερομένους ορίζεται στα 4 Ευρώ ανά μαθητή ετησίως.***

 *Η προσφορά πρέπει να είναι καθαρογραμμένη χωρίς ξέσματα, σβησίματα, προσθήκες, διορθώσεις. Τυχόν διόρθωση μονογράφεται από τον ενδιαφερόμενο. Η Επιτροπή διενέργειας του διαγωνισμού κατά τον έλεγχο, αφού καθαρογράψει τη διόρθωση, τη μονογράφει και τη σφραγίζει. Η προσφορά απορρίπτεται, όταν υπάρχουν σε αυτή διορθώσεις, οι οποίες την καθιστούν ασαφή κατά την κρίση της Επιτροπής διενέργειας του διαγωνισμού*.

 γ) Πιστοποιητικό **προϋπηρεσίας** σε εκμίσθωση σχολικού κυλικείου από την αντίστοιχη

 Σχολική Επιτροπή.

 δ) Πιστοποιητικό **πολυτεκνίας** από τον αρμόδιο φορέα.

 ε) Πιστοποιητικό **φορολογικής** ενημερότητας

 ζ) Πιστοποιητικό **Εισαγγελίας** ότι δεν είναι φυγόποινος ή φυγόδικος.

 η) Πιστοποιητικό **Ποινικού Μητρώου**

θ) πιστοποιητικό δημόσιας αρχής από το οποίο να προκύπτει η ιδιότητα γονέα μονογονεικής

 οικογένειας.

 ι) Πιστοποιητικό ΕΦΕΤ

 Για τη συμμετοχή στο διαγωνισμό καταβάλλεται ποσό **εγγύησης τουλάχιστον 500 Ευρώ** ή αντίστοιχη εγγυητική επιστολή. *Η εγγύηση αυτή επιστρέφεται στους ενδιαφερόμενους υποψήφιους μετά την κατακύρωση του διαγωνισμού εκτός του υποψηφίου, στον οποίο κατακυρώθηκε η παραχώρηση του κυλικείου, ο οποίος πρέπει να καταβάλει συμπληρωματικά αντίστοιχο ποσό ή εγγυητική επιστολή που να καλύπτει συνολικά το 30****% του ετήσιου μισθώματος*** *ως εγγύηση καλής εκτέλεσης της σύμβασης. Το ποσό αυτό ή η εγγυητική επιστολή παρακρατείται καθ’ όλη τη διάρκεια της σύμβασης και επιστρέφεται μετά τη λήξη της άτοκα, πλην της περιπτώσεως καταγγελίας ή προώρου λήξης της σύμβασης, ή παράτασης της σύμβασης οπότε καταπίπτει υπέρ του Δήμου.*

 θ) Υπεύθυνη **δήλωση του Ν. 1599/86** στην οποία δηλώνεται ότι:

1. δεν είναι ανάδοχοι εκμετάλλευσης άλλου κυλικείου δημοσίου ή ιδιωτικού σχολείου και

2. **ότι έχουν διαβάσει τους όρους της παρούσας προκήρυξης.**

 ι) Ότι άλλο δικαιολογητικό ήθελε κριθεί κατά περίπτωση αναγκαίο χωρίς να μεταβάλλονται οι βασικοί όροι του διαγωνισμού.

 Για τη συμμετοχή των δημοτικών ή κοινοτικών νομικών προσώπων απαιτούνται όλα τα ανωτέρω δικαιολογητικά εκτός του πιστοποιητικού Εισαγγελίας, της υπεύθυνης δήλωσης του Ν. 1599/86 και του αποσπάσματος ποινικού μητρώου. Απαιτείται, όμως, επιπλέον αποδεικτικό έγγραφο του εξουσιοδοτουμένου να συμμετάσχει στο διαγωνισμό ατόμου. Τα δημοτικά ή κοινοτικά πρόσωπα που συμμετέχουν πρέπει να έχουν τη δυνατότητα λειτουργίας σχολικών κυλικείων εκ του καταστατικού τους.

**Τα παραπάνω δικαιολογητικά θα υποβάλλονται στην αρμόδια για τη διενέργεια του διαγωνισμού Επιτροπή μέ­σα σε φάκελο και θα πρωτοκολλείται.**

 **Άρθρο 7**

 **Ο εκμεταλλευτής του κυλικείου θα πρέπει να γνωρίζει ότι:**

α) Απαγορεύεται η υπεκμίσθωση ή η καθ` οιονδήποτε τρόπο ολική ή μερική παραχώρηση του σε άλλο άτομο. Η παρουσία του στο κυλικείο τις ώρες λειτουργίας είναι απαραίτητη. Δύναται όμως να επικουρείται από πρόσωπο, το οποίο θα πληροί τις σχετικές προϋποθέσεις εργασίας.

 Σε περίπτωση που δεν διαθέτει βεβαίωση παρακολούθησης σεμιναρίου υγιεινής και ασφάλειας τροφίμων του Ε.Φ.Ε.Τ υποχρεούται να το παρακολουθήσει προσκομίζοντας τη σχετική βεβαίωση στη Σχολική Επιτροπή μετά την υπογραφή της συμβάσεως εντός εύλογου χρονικού διαστήματος.

β) Είναι υποχρεωτική η χρησιμοποίηση Φ.Τ.Μ. (Σχετική η αριθμ. Δ4/693/14. 11. 91 εγκύκλιος ).

γ) Είναι υποχρεωτική η ασφάλιση στο Τ.Ε.Β.Ε. (Σχετική η αριθμ. Δ4/467/8.8.91 εγκύκλιος).

δ) Για τη λειτουργία του κυλικείου απαιτείται η έκδοση σχετικής αδείας. (Σχετική η αριθμ. Δ4/ 182/ 28.4.92 εγκύκλιος)

ε) Θα πρέπει να τηρεί αυ­στηρά τις ισχύουσες Υγειονομικές Διατάξεις σύμφωνα με την αριθμ. ΔΥ1γ/Γ.Π./οικ.93828 (ΦΕΚ 1183/31-08-2006, τ. Β΄) Απόφαση του αρμόδιου Υπουργού Υγείας και Κοινωνικής Αλληλεγγύης, όπως αυτή διαμορφώνεται κάθε φορά, με την οποία καθορίζονται τα προσφερόμενα είδη από τα σχολικά κυλικεία.

στ) Θα πρέπει να συμμορφώνεται πλήρως προς τις υποδείξεις της επιτροπής ελέγχου του κυλικείου και του Δ/ντή του Σχολείου.

ζ) Είναι υποχρεωμένος να καθαρίζει τον αύλειο χώρο γύρω από το κυλικείο από συσκευασίες και προϊόντα που πωλούνται σε αυτό.

η) Σε περίπτωση μεταστέγασης μέρους του σχολικού συγκροτήματος με μείωση των μαθητών άνω του 20% δύναται ο μισθωτής του κυλικείου να ζητήσει από την Δημοτική Επιτροπή τη λύση της σύμβασης με δίμηνη τουλάχιστον προειδοποίηση, οπότε δεν καταπίπτει η εγγύηση υπέρ του Δήμου.

 **Άρθρο 8**

 **Η Δημοτική Επιτροπή έχει το δικαίωμα:**

α) Να μην κατακυρώσει το διαγωνισμό, εφόσον κρίνει ότι οι προσφορές είναι απαράδεκτες ή για οποιοδήποτε λόγο κρίνει το αποτέλεσμα του διαγωνισμού ως ασύμφορο.

β) Με απόφασή της, μπορεί να πα­ρατείνει τη σύμβαση μίσθωσης του κυλικείου μέχρι δύο (2) χρόνια και **εφόσον συντρέχουν εξαιρετικοί λόγοι αναφερό­μενοι στη λειτουργία των κυλικείων**. Στην περίπτωση αυ­τή προσαυξάνεται το ποσό της ετήσιας προσφοράς ανά μαθητή ανάλογα με την αύξηση του τιμαρίθμου για κάθε έτος παράτασης.

γ) Να **επιβαρύνει με τις δαπάνες δημοσίευσης** της περίληψης της διακήρυξης της δημοπρασίας και όποια έξοδα αυτής, αρχικής και τυχόν επαναληπτικής, επίσης και τα έξοδα τυχόν νομίμων κρατήσεων τελών της σύμβασης εξ ολοκλήρου αυτόν στον οποίο θα κατακυρωθεί οριστικά η δημοπρασία. Οι αποδείξεις και τιμολόγια καταβολής των τελών αυτών προσκομίζονται απαραίτητα σαν δικαιολογητικά κατά τον καταρτισμό και υπογραφή της σύμβασης εκμίσθωσης του κυλικείου.

δ) Να καταγγείλει τη σύμβαση για σπουδαίο λόγο που θα παρατηρηθεί ή θα διαπιστωθεί από την ειδική επιτροπή ελέγχου και καλής λειτουργίας του κυλικείου.

ε) Να **συγκροτήσει Επιτροπή Ελέγχου και καλής λειτουργίας** του σχολικού κυλικείου, η οποία θα αποτελείται από:

1. Το Διευθυντή/ντρια του σχολείου ή το νόμιμο αναπληρωτή του.
2. Ένα μέλος του Συλλόγου Γονέων - Κηδεμόνων με τον αναπληρωτή του.
3. Ένα μέλος ως εκπρόσωπο του Δήμου με τον αναπλη­ρωτή του.
4. Έναν Εκπαιδευτικό του σχολείου με τον αναπληρωτή του.

  **Τακτικά Μέλη Επιτροπής**

**ΠΑΠΑΛΑΜΠΡΟΣ ΛΑΜΠΡΟΣ, ΩΣ ΔΙΕΥΘΥΝΤΗΣ 2ου ΓΕΛ ΛΙΒΑΔΕΙΑΣ**

**ΚΑΡΒΟΥΝΗ ΣΟΦΙΑ, ΩΣ ΠΡΟΕΔΡΟΣ ΣΥΛΛΟΓΟΥ ΓΟΝΕΩΝ-ΚΗΔΕΜΟΝΩΝ 2ουΓΕΛ**

**ΑΓΝΙΑΔΗΣ ΠΑΝΑΓΙΩΤΗΣ, ΩΣ ΕΚΠΡΟΣΩΠΟΣ ΤΟΥ ΔΗΜΟΥ**

**ΡΟΥΜΠΙΕ ΑΓΓΕΛΙΚΗ, ΩΣ ΕΚΠΑΙΔΕΥΤΙΚΟΣ**

 **Αναπληρωματικά Μέλη Επιτροπής**

 **ΠΛΑΣΤΗΡΑΣ ΠΑΝΑΓΙΩΤΗΣ, ΩΣ ΥΠΟΔΙΕΥΘΥΝΤΗΣ 2ου ΓΕΛ ΛΙΒΑΔΕΙΑΣ**

 **ΙΩΑΝΝΟΥ ΤΡΙΑΔΑ, ΩΣ ΑΝΤΙΠΡΟΕΔΡΟΣ ΣΥΛΛΟΓΟΥ ΓΟΝΕΩΝ-ΚΗΔΕΜΟΝΩΝ 2ου ΓΕΛ**

 **ΤΟΥΜΑΡΑΣ ΒΑΣΙΛΕΙΟΣ, ΩΣ ΕΚΠΡΟΣΩΠΟΣ ΤΟΥ ΔΗΜΟΥ**

 **ΚΑΡΑΤΡΑΝΤΟΣ ΑΝΑΡΓΥΡΟΣ, ΩΣ ΕΚΠΑΙΔΕΥΤΙΚΟΣ**

 **Έργο της Επιτροπής είναι ο έλεγχος της ομαλής λει­τουργίας του κυλικείου, η διάθεση από αυτό των προβλε­πομένων και οριζομένων ειδών από τις ισχύουσες διατά­ξεις όπως αυτές κάθε φορά ισχύουν, καθώς και η τήρηση των κανόνων υγιεινής.**

στ) Διατηρεί το δικαίωμα για πρόσθετη χρέωση στην κατανάλωση ηλεκτρικής ενέργειας με βάση το ΗΜ. ΔΕΔ /Φ.486/ 50991/17.5.85 - § 3 έγγραφο της Δ.Ε.Η. Η χρέωση θα υπολογίζεται ως εξής: συνολικό ποσό λογαριασμού επί το κλάσμα “κιλοβατώρες (KWH) που κατανάλωσε το κυλικείο, προς το σύνολο των ΚWH του σχολείου”

|  |  |  |  |  |
| --- | --- | --- | --- | --- |
| Χρέωση κυλικείου σε ΔΕΗ | **=** | KWH κυλικείου | **x** | Συνολικό ποσό λογαριασμού |
| Σύνολο KWH σχολείου |

 **Άρθρο 9**

 **Άλλοι όροι**

α) Η μίσθωση των σχολικών κυλικείων κατά οποιονδή­ποτε τρόπο δεν υπάγεται στις διατάξεις για τις εμπορικές μισθώσεις.

β) Σε περίπτωση μεταβολής της σύστασης της Σχολικής Επιτροπής, αλλαγής του νομικού αυτής καθεστώτος, κατάργησή της ή και συγχώνευσής της με άλλη, το ποσό της μίσθωσης θα καταβάλλεται πάντα προς όφελος του **2ου ΓΕΛ Λιβαδειάς** και μόνο.

 γ) Όλοι οι παραπάνω όροι, που υποχρεωτικά θα περιλαμβάνονται στις σχετικές συμβάσεις, θεωρούνται και είναι ουσιώδεις.

δ)Κάθε παράβαση και ενός μόνο εξ αυτών θα έχει σαν συνέπεια την καταγγελία της σύμβασης. Παράβαση που θα πιστοποιείται από την Επιτροπής Ελέγχου λειτουργίας του κυλικείου, θα εισηγείται στη Σχολική Επιτροπή την καταγγελία της σύμβασης που έχει υπογραφεί, για ουσιώδη λόγο, που οφείλεται στον υπεύθυνο ανάδοχο του κυλικείου. Η Σχολική Επιτροπή θα κρίνει εάν συντρέχει ή όχι λόγος καταγγελίας της σύμβασης και αποφασίζει αναλόγως, αφού προηγουμένως κληθεί να εκφράσει τις απόψεις του, ο εκμεταλλευτής του κυλικείου. Αν δεν γίνουν δεκτές, υποχρεούται σε απόδοση του μισθίου (χώρου) μετά από την απόφαση της Σχολικής Επιτροπής και την καταγγελία της σύμβασης, μέσα σε προθεσμία που δεν μπορεί να ξεπερνά τις δέκα (10) μέρες από την κοινοποίηση της απόφασης.

Με ευθύνη του Προέδρου της Επιτροπής Διαγωνισμού Μίσθωσης:

1. η περίληψη της διακήρυξης θα σταλεί για δημοσίευση στις τοπικές εφημερίδες και θα τοποθετηθεί στον πίνακα ανακοινώσεων του σχολείου.
2. να έχει εξασφαλίσει τις προϋποθέσεις καταλληλότητας του χώρου του κυλικείου, προκειμένου να εκδοθεί η απαραίτητη άδεια λειτουργίας από το Δήμο σύμφωνα με τις κείμενες διατάξεις.

 **Άρθρο 10**

 **Πληροφόρηση ενδιαφερομένων**

Πληροφορίες και αντίγραφα της διακήρυξης της δημοπρασίας παρέχονται τις εργάσιμες ημέρες και ώρες 08.00 π.μ. έως 14.30 μ.μ. από το Τμήμα Εσόδων & Περιουσίας του Δήμου Λεβαδέων, Τηλέφωνα 2261350877, 2261350878 & 2261350889.

. **Η παρούσα απόφαση πήρε αριθμό 394/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

 ΠΙΣΤΟ ΑΠΟΣΠΑΣΜΑ

 Λιβαδειά 31 -10-2024

 Ο ΠΡΟΕΔΡΟΣ

 **ΤΑ ΜΕΛΗ**

1. Τουμαράς Βασίλειος

2. Αγνιάδης Παναγιώτης

 3. Καλλιαντάσης Χρήστος ΔΗΜΗΤΡΙΟΣ Κ. ΚΑΡΑΜΑΝΗΣ

 4. Τόλιας Δημήτριος ΔΗΜΑΡΧΟΣ ΛΕΒΑΔΕΩΝ